Ass aneggaru, Wis sebɛa, bɣiɣ ad xedmeɣ tameɣra tameqqrant, urǧin tt-ixdem ula d yiwen deg dunnit. Ad seččeɣ akk wid iqedcen, wid inɛettaben iwumu kkrent tderra, wid idebṛen i d-teccef tidi. Ad seččeɣ akk lǧiran-iw d wat taddart-iw ɛzizen, d lɛarc i daɣ-d-izzin; imi daɣ-izdi wakal, izdi-yaɣ yiles, tezdi-aɣ nnesba. Ad nefreḥ imi ifuk nnkaẓ d llaẓ, ad dtrestegmat. Ad iǧhed gar-aneɣ uzeṭṭan leḥmala. Ad nesɛu yiwet n tmuɣli. Ad nettemcawar.